title: A Bizottság 869/2012/EU végrehajtási rendelete ( 2012. szeptember 24. ) a taumatin valamennyi állatfaj takarmány-adalékanyagaként történő engedélyezéséről  EGT-vonatkozású szöveg

text:
               25.9.2012

               HU

               Az Európai Unió Hivatalos Lapja

               L 257/7

         A BIZOTTSÁG 869/2012/EU VÉGREHAJTÁSI RENDELETE
   (2012. szeptember 24.)
   a taumatin valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

               (2)

               A taumatin takarmány-adalékanyagként történő felhasználását valamennyi állatfajnál a 70/524/EGK irányelvnek megfelelően határozatlan időre engedélyezték. Az említett adalékanyagot ezt követően – az 1831/2003/EK rendelet 10. cikke (1) bekezdésének megfelelően – mint meglévő terméket felvették a takarmány-adalékanyagok közösségi nyilvántartásába.

               (3)

               Az 1831/2003/EK rendelet 10. cikkének a 7. cikkel összefüggésben értelmezett (2) bekezdésének megfelelően kérelmet nyújtottak be a taumatin mint valamennyi állatfaj takarmány-adalékanyagának az újraértékelésére, kérelmezve az adalékanyagnak az „érzékszervi tulajdonságokat javító adalékanyagok” adalékanyag-kategóriába való sorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2011. szeptember 6-i véleményében (3) megállapította, hogy a javasolt felhasználási feltételek mellett a taumatin nincs káros hatással sem az állatok vagy az emberek egészségére, sem a környezetre, és hatékony aromaanyag. A Hatóság arra a következtetésre jutott, hogy megfelelő védintézkedések megtétele mellett nem merülhetnek fel a felhasználót érintő biztonsági problémák. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság hitelesítette továbbá az 1831/2003/EK rendelettel létrehozott referencialaboratórium által benyújtott, a takarmány-adalékanyagra alkalmazott analitikai módszerről szóló jelentést.

               (5)

               A taumatin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.

               (6)

               Mivel a taumatin engedélyezési feltételei módosulnak, és a biztonság tekintetében nem várható semmiféle közvetlen hatás, az engedélyezés előtt megfelelő időt kell hagyni arra, hogy az érdekelt felek felkészülhessenek az engedélyezésből adódó új követelmények teljesítésére. Indokolt továbbá átmeneti időszakot biztosítani a 70/524/EGK irányelvnek megfelelően engedélyezett taumatin, valamint a taumatint tartalmazó takarmányok meglévő készleteinek felhasználására.

               (7)

               A gazdasági szereplők számára aránytalanul bonyolult az olyan különböző adalékanyagokat tartalmazó takarmányok címkéinek többszöri és egyik napról a másikra történő átállítása, amelyeket az 1831/2003/EK rendelet 10. cikkének (2) bekezdése szerinti eljárásnak megfelelően, egymás után engedélyeztek, és amelyek tekintetében új címkézési szabályok követendők. Ezért helyénvaló csökkenteni a rájuk háruló adminisztratív terheket, megfelelő időt biztosítva számukra a címkézés gördülékeny átállítására.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromavegyületek” funkcionális csoportba tartozó taumatin takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Címkézési követelmények
   A taumatint tartalmazó takarmányokat legkésőbb 2013. május 25-ig e rendeletnek megfelelően kell címkézni.
   A 2013. május 25. előtt a 70/524/EGK irányelvnek megfelelően címkézett, taumatint tartalmazó takarmányok azonban, a készletek kimerüléséig továbbra is forgalomba hozhatók.
   3. cikk
   Átmeneti intézkedések
   A taumatinnak vagy a taumatint tartalmazó takarmányoknak az e rendelet hatálybalépésének időpontjában még meglévő készletei a készletek kimerüléséig a 70/524/EGK irányelvben meghatározott feltételek mellett továbbra is forgalomba hozhatók és felhasználhatók.
   4. cikk
   Hatálybalépés
   E rendelet 2012. november 25-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 24-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 270., 1970.12.14., 1. o.

      (3)  EFSA Journal 2011; 9(9): 2354.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  mg hatóanyag/kg 12 %-os nedvességtartalmú teljes értékű takarmányban

                     Kategória: érzékszervi tulajdonságokat javító adalékanyagok. Funkcionális csoport: aromavegyületek

                  2b957

                  —

                  Taumatin

                                 Az adalékanyag összetétele

                              Taumatin

                                 A hatóanyag jellemzése

                              A Thaumatococcus daniellii (Benth) gyümölcsében lévő arilgyökök extrakciójával előállított taumatin I és taumatin II fehérjék

                                          1.

                                          Einecs-szám: 258-822-2

                                          2.

                                          Kémiai képlet: 207 aminosav polipeptidje

                                          3.

                                          Molekulasúly: Taumatin I.: 22209, Taumatin II.: 22293

                                          4.

                                          Analitika: legalább 16 % nitrogén, szárított anyagra, ami legalább 94 % fehérjének felel meg

                                          5.

                                          Tisztaság:

                                                      5.1.

                                                      Szénhidrátok: Legfeljebb 3 %, szárazanyagra vonatkoztatva

                                                      5.2.

                                                      Szulfáthamu: Legfeljebb 2 %, szárazanyagra vonatkoztatva

                                                      5.3.

                                                      Alumínium: Legfeljebb 100 mg/kg, szárazanyagra vonatkoztatva

                                 Analitikai módszer
                                  (1)

                              A taumatin meghatározása a takarmány-adalékanyagban: A takarmány-adalékanyag nitrogéntartalma, Kjeldahl-módszer (JECFA Monograph on Thaumatin. 2006. Thaumatin. Specification Monograph)

                  Valamennyi állatfaj

                  —

                  —

                  —

                              1.

                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.

                              2.

                              Javasolt felhasználás: legfeljebb 5 mg/kg teljes értékű takarmány

                              3.

                              Biztonsági előírás: az anyag kezelésekor védőmaszk, védőszemüveg és bőrvédő eszköz használata kötelező.

                  2022. november 25.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság 771/2011/EU végrehajtási rendelete ( 2011. augusztus 2. ) a cukorágazat egyes termékeire a 2010/11-es gazdasági évben alkalmazandó, a 867/2010/EU rendelettel rögzített irányadó áraknak és kiegészítő importvámok összegének módosításáról

text:
               3.8.2011

               HU

               Az Európai Unió Hivatalos Lapja

               L 200/21

         A BIZOTTSÁG 771/2011/EU VÉGREHAJTÁSI RENDELETE
   (2011. augusztus 2.)
   a cukorágazat egyes termékeire a 2010/11-es gazdasági évben alkalmazandó, a 867/2010/EU rendelettel rögzített irányadó áraknak és kiegészítő importvámok összegének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 36. cikke (2) bekezdése második albekezdésének második mondatára,
   mivel:

               (1)

               A 867/2010/EU bizottsági rendelet (3) a 2010/11-es gazdasági évre megállapította a fehér cukorra, a nyerscukorra és egyes szirupokra alkalmazandó irányadó árakat és kiegészítő importvámokat. Ezen árakat és vámokat legutóbb a 760/2011/EU bizottsági végrehajtási rendelet (4) módosította.

               (2)

               A Bizottság rendelkezésére álló adatok alapján az említett összegek módosításra szorulnak, a 951/2006/EK rendeletben foglalt előírásokkal és részletes szabályokkal összhangban,

         ELFOGADTA EZT A RENDELETET:
   1. cikk
   A 951/2006/EK rendelet 36. cikkében említett termékek behozatalára a 2010/11-es gazdasági évben alkalmazandó irányadó áraknak és kiegészítő vámoknak a 867/2010/EU rendelettel rögzített összege e rendelet melléklete szerint módosul.
   2. cikk
   Ez a rendelet 2011. augusztus 3-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 2-án.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 259., 2010.10.1., 3. o.

      (4)  HL L 199., 2011.8.2., 46. o.

      MELLÉKLET

         A fehér cukor, a nyerscukor és az 1702 90 95 KN-kód alá tartozó termékek behozatalára vonatkozó irányadó árak és kiegészítő importvámok 2011. augusztus 3-tól alkalmazandó módosított összegei

                  (EUR)

                  KN-kód

                  Az adott termék nettó 100 kg-jára vonatkozó irányadó ár összege

                  Az adott termék nettó 100 kg-jára vonatkozó kiegészítő vám összege

                  1701 11 10 (1)

                  47,99

                  0,00

                  1701 11 90 (1)

                  47,99

                  0,51

                  1701 12 10 (1)

                  47,99

                  0,00

                  1701 12 90 (1)

                  47,99

                  0,21

                  1701 91 00 (2)

                  54,48

                  1,13

                  1701 99 10 (2)

                  54,48

                  0,00

                  1701 99 90 (2)

                  54,48

                  0,00

                  1702 90 95 (3)

                  0,54

                  0,20

         (1)  Az 1234/2007/EK rendelet IV. mellékletének III. pontjában meghatározott szabványminőségre megállapítva.

         (2)  Az 1234/2007/EK rendelet IV. mellékletének II. pontjában meghatározott szabványminőségre megállapítva.

         (3)  1 %-os szacharóztartalomra megállapítva.


title: A Bizottság (EU) 2015/2196 végrehajtási rendelete (2015. november 24.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Torta del Casar [OEM])

text:
               28.11.2015

               HU

               Az Európai Unió Hivatalos Lapja

               L 313/29

         A BIZOTTSÁG (EU) 2015/2196 VÉGREHAJTÁSI RENDELETE
   (2015. november 24.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Torta del Casar [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely az 1491/2003/EK bizottsági rendelet (2) alapján bejegyzett „Torta del Casar” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Torta del Casar” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 24-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2003. augusztus 25-i 1491/2003/EK rendelete a 2400/96/EK rendelet mellékletének kiegészítéséről (Ficodindia dell'Etna, Monte Etna, Colline di Romagna, Pretuziano delle Colline Teramane, Torta del Casar, Manzana de Girona vagy Poma de Girona) (HL L 214., 2003.8.26., 6. o.).

      (3)  HL C 235., 2015.7.18., 5. o.


title: A Bizottság 253/2012/EU végrehajtási rendelete ( 2012. március 22. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 167. alkalommal történő módosításáról

text:
               23.3.2012

               HU

               Az Európai Unió Hivatalos Lapja

               L 84/23

         A BIZOTTSÁG 253/2012/EU VÉGREHAJTÁSI RENDELETE
   (2012. március 22.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 167. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára, 7a. cikkének (1) bekezdésére és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2012. március 12-én az Egyesült Nemzetek Biztonsági Tanácsának szankcióbizottsága úgy határozott, hogy két természetes személyt és egy szervezetet felvesz az azon személyekre, csoportokra és szervezetekre vonatkozó listájára, amelyekre a pénzeszközök és gazdasági erőforrások befagyasztása vonatkozik. 2012. március 14-én a szankcióbizottság úgy határozott, hogy további négy természetes személyt felvesz a listára és egy bejegyzést módosít a listán.

               (3)

               A 881/2002/EK rendelet I. mellékletét ennek megfelelően módosítani kell.

               (4)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 22-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  1)

                  A „Jogi személyek, csoportok és szervezetek” rész a következő bejegyzéssel egészül ki:
                  „Jemmah Anshorut Tauhid (JAT) (más néven a) Jemaah Anshorut Tauhid; b) Jemmah Ansharut Tauhid; c) Jem’mah Ansharut Tauhid; d) Jamaah Ansharut Tauhid; e) Jama’ah Ansharut Tauhid; f) Laskar 99). Címe: Jl. Semenromo 58, 04/XV Ngruki, Cemani, Grogol, Sukoharjo, Jawa Tengah, Indonézia, Telefonszám: 0271-2167285, E-mail: info@ansharuttauhid.com. Egyéb információ: a) alapítója és vezetője: Abu Bakar Ba'asyir; b) 2008. július 27-én jött létre az indonéziai Solóban; c) kapcsolatban áll a Jemmah Islamiyával (JI); d) Honlap: http:/ansharuttauhid.com/. A 2a. cikk (4) bekezdésének b) pontjában meghatározott megjelölés időpontja: 2012.3.12.”

                  2)

                  A „Természetes személyek” rész a következő bejegyzésekkel egészül ki:

                              a)

                                 „Mochammad Achwan (más néven a) Muhammad Achwan; b) Muhammad Akhwan; c) Mochtar Achwan; d) Mochtar Akhwan; e) Mochtar Akwan). Címe: Jalan Ir. H. Juanda 8/10, RT/RW 002/001, Jodipan, Blimbing, Malang, Indonézia. Születési ideje: a) 1948.5.4.; b) 1946.5.4. Születési helye: Tulungagung, Indonézia. Állampolgársága: indonéz. Nemzeti személyazonosító száma: 3573010405480001 (Mochammad Achwan névvel kiállított indonéziai személyazonosító igazolvány). A 2a. cikk (4) bekezdésének b) pontjában meghatározott megjelölés időpontja: 2012.3.12.”

                              b)

                                 „Abdul Rosyid Ridho Ba’asyir (más néven a) Abdul Rosyid Ridho Bashir; b) Rashid Rida Ba’aysir; c) Rashid Rida Bashir). Címe: Podok Pesantren AL Wayain Ngrandu, Sumber Agung Magetan, Kelet-Jáva, Indonézia. Születési ideje: 1974.1.31. Születési helye: Sukoharjo, Indonézia. Állampolgársága: indonéz. Nemzeti személyazonosító száma: 1127083101740003 (Abdul Rosyid Ridho Ba’asyir névvel kiállított indonéziai személyazonosító igazolvány). A 2a. cikk (4) bekezdésének b) pontjában meghatározott megjelölés időpontja: 2012.3.12.”

                              c)

                                 „Mustafa Hajji Muhammad Khan (más néven a) Hassan Ghul; b) Hassan Gul, c) Hasan Gul; d) Khalid Mahmud; e) Ahmad Shahji; f) Mustafa Muhammad; g) Abu Gharib al-Madani; h) Abu-Shaima; i) Abu- Shayma). Születési ideje: a) 1977. augusztus és 1977. szeptember között; b) 1976. Születési helye: a) Al-Madinah, Szaúd-Arábia; b) Sangrar, Sindh tartomány, Pakisztán. Állampolgársága: a) pakisztáni; b) szaúd-arábiai. A 2a. cikk (4) bekezdésének b) pontjában meghatározott megjelölés időpontja: 2012.3.14.”

                              d)

                                 „Hafiz Abdul Salam Bhuttavi (más néven a) Hafiz Abdul Salam Bhattvi; b) Hafiz Abdusalam Budvi; c) Hafiz Abdussalaam Bhutvi; d) Abdul Salam Budvi; e) Abdul Salam Bhattwi; f) Abdul Salam Bhutvi; g) Mullah Abdul Salaam Bhattvi; h) Molvi Abdursalam Bhattvi). Titulusa: a) maulavi; b) mullah. Születési ideje: 1940. Születési helye: Gujranwala, Punjab tartomány, Pakisztán. Állampolgársága: pakisztáni. A 2a. cikk (4) bekezdésének b) pontjában meghatározott megjelölés időpontja: 2012.3.14.”

                              e)

                                 „Zafar Iqbal (más néven a) Zaffer Iqbal; b) Malik Zafar Iqbal Shehbaz; c) Malik Zafar Iqbal Shahbaz; d) Malik Zafar Iqbal; e) Zafar Iqbal Chaudhry; f) Muhammad Zafar Iqbal). Születési ideje: 1953.10.4. Születési helye: Masjid al-Qadesia, 4 Lake Road, Lahore, Pakisztán. Állampolgársága: pakisztáni. Útlevélszáma: DG5149481 (2006.8.22-én kibocsátott, 2011.8.22-én érvényét vesztett útlevél, könyv formájú útlevél száma A2815665). Nemzeti személyazonosító száma: a) 35202-4135948-7; b) 29553654234. Egyéb információ: Egyéb titulusa: professzor. A 2a. cikk (4) bekezdésének b) pontjában meghatározott megjelölés időpontja: 2012.3.14.”

                              f)

                                 „Abdur Rehman (más néven a) Abdul Rehman; b) Abd Ur-Rehman; c) Abdur Rahman; d) Abdul Rehman Sindhi; e) Abdul Rehman al-Sindhi; f) Abdur Rahman al-Sindhi; g) Abdur Rehman Sindhi; h) Abdurahman Sindhi; i) Abdullah Sindhi; j) Abdur Rehman Muhammad Yamin. Címe: Karacsi, Pakisztán. Születési ideje: 1965.10.3. Születési helye: Mirpur Khas, Pakisztán. Állampolgársága: pakisztáni. Útlevélszáma: CV9157521 (2008.9.8-án kibocsátott, 2013.9.7-ig érvényes pakisztáni útlevél). Nemzeti személyazonosító száma: 44103-5251752-5. A 2a. cikk (4) bekezdésének b) pontjában meghatározott megjelölés időpontja: 2012.3.14.”

                  3)

                  A „Jogi személyek, csoportok és szervezetek” részben a „Lashkar e-Tayyiba (más néven a) Lashkar-e-Toiba; b) Lashkar-i-Taiba; c) al Mansoorian; d) al Mansooreen; e) Army of the Pure [A tiszták hadserege]; f) Army of the Righteous [Az erényesek hadserege]; g) Army of the Pure and Righteous [A tiszták és erényesek hadserege]; h) Paasban-e-Kashmir; i) Paasban-i-Ahle-Hadith; j) Pasban-e-Kashmir; k) Pasban-e-Ahle-Hadith; l) Paasban-e-Ahle-Hadis; m) Pashan-e-ahle Hadis; n) Lashkar e Tayyaba; o) LET; p) Jamaat-ud-Dawa; q) JUD; r) Jama’at al-Dawa; s) Jamaat ud-Daawa; t) Jamaat ul-Dawah; u) Jamaat-ul-Dawa; v) Jama’at-i-Dawat; w) Jamaiat-ud-Dawa; x) Jama’at-ud-Da’awah; y) Jama’at-ud-Da’awa; z) Jamaati-ud-Dawa. A 2a. cikk (4) bekezdésének b) pontjában meghatározott megjelölés időpontja: 2005.5.2.” bejegyzés helyébe a következő szöveg lép:
                  „Lashkar e-Tayyiba (más néven a) Lashkar-e-Toiba; b) Lashkar-i-Taiba; c) al Mansoorian; d) al Mansooreen; e) Army of the Pure [A tiszták hadserege]; f) Army of the Righteous [Az erényesek hadserege]; g) Army of the Pure and Righteous [A tiszták és erényesek hadserege]; h) Paasban-e-Kashmir; i) Paasban-i-Ahle-Hadith; j) Pasban-e-Kashmir; k) Pasban-e-Ahle-Hadith; l) Paasban-e-Ahle-Hadis; m) Pashan-e-ahle Hadis; n) Lashkar e Tayyaba; o) LET; p) Jamaat-ud-Dawa; q) JUD; r) Jama’at al-Dawa; s) Jamaat ud-Daawa; t) Jamaat ul-Dawah; u) Jamaat-ul-Dawa; v) Jama’at-i-Dawat; w) Jamaiat-ud-Dawa; x) Jama’at-ud-Da’awah; y) Jama’at-ud-Da’awa; z) Jamaati-ud-Dawa; aa) Falah-i-Insaniat Foundation (FIF). A 2a. cikk (4) bekezdésének b) pontjában meghatározott megjelölés időpontja: 2005.5.2.”.


title: A Bizottság 1349/2011/EU végrehajtási rendelete ( 2011. december 20. ) a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló 376/2008/EK rendelet módosításáról

text:
               21.12.2011

               HU

               Az Európai Unió Hivatalos Lapja

               L 338/26

         A BIZOTTSÁG 1349/2011/EU VÉGREHAJTÁSI RENDELETE
   (2011. december 20.)
   a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló 376/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 134. cikkére,
   mivel:

               (1)

               Az 1234/2007/EK rendelet 130. cikkének megfelelően a behozatalok kezelése érdekében a Bizottság felhatalmazást kapott arra, hogy meghatározza azokat a termékeket, amelyek tekintetében engedély bemutatásához köti a behozatalt. Az engedélyezési rendszer szükségességének értékelésekor a Bizottság figyelembe veszi a piacok kezelésére és különösen a behozatal nyomon követésére alkalmas eszközöket.

               (2)

               A 376/2008/EK bizottsági rendelet (2) 1. cikke (2) bekezdése a) pontjának i. alpontja összefüggésben a rendelet II. melléklete I. részének I. pontjával engedélykötelezettséget ír elő a 0803 00 19 KN-kód alá tartozó, „a közös vámtarifa szerinti vámtétel alkalmazásával importált banán, frissen” behozatala tekintetében.

               (3)

               A behozatal hatékony módon történő nyomon követése jelenleg más eszközökkel is biztosítható. Az egyszerűsítés érdekében, valamint a tagállamok és a piaci szereplők adminisztratív terheinek enyhítése céljából a banánra vonatkozó behozatali engedéllyel kapcsolatos követelményt indokolt eltörölni. A közösségi banánimport-szabályozás keretébe tartozó, a közös vámtarifa szerinti vámtétel alkalmazásával szabad forgalomba bocsátott banánra vonatkozó engedélyekről szóló, 2005. december 9-i 2014/2005/EK bizottsági rendelet (3) 1. cikkének (3) bekezdése az engedély kibocsátásának évére korlátozza az engedélyek érvényességét. Ennélfogva 2012. január 1-jétől indokolt eltörölni a behozatali engedélyre vonatkozó kötelezettséget.

               (4)

               A 376/2008/EK rendeletet ezért ennek megfelelően módosítani kell.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 376/2008/EK rendelet II. melléklete I. részének I. pontja „Banán
      (az 1234/2007/EK rendelet I. mellékletének XI. része)” törlésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ez a rendelet 2012. január 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 20-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 114., 2008.4.26., 3. o.

      (3)  HL L 324., 2005.12.10., 3. o.


title: A Tanács (EU) 2015/324 végrehajtási rendelete ( 2015. március 2. ) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (3) bekezdésének végrehajtásáról

text:
               3.3.2015

               HU

               Az Európai Unió Hivatalos Lapja

               L 58/39

         A TANÁCS (EU) 2015/324 VÉGREHAJTÁSI RENDELETE
   (2015. március 2.)
   a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (3) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendeletre (1) és különösen annak 17. cikke (3) bekezdésére,
   mivel:

               (1)

               A Tanács 2014. március 10-én elfogadta a 224/2014/EU rendeletet.

               (2)

               Az ENSZ Biztonsági Tanácsának (ENSZ BT) a Közép-afrikai Köztársaságra vonatkozó 2127 (2013) sz. határozata alapján létrehozott szankcióbizottság 2014. december 31-én egy személyt törölt a 2134 (2014) sz. ENSZ BT-határozat 30. és 32. pontjában előírt korlátozó intézkedések hatálya alá tartozó személyek jegyzékéből.

               (3)

               A korlátozó intézkedések hatálya alá tartozó személyeknek a 224/2014/EU rendelet I. mellékletében foglalt jegyzékét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 224/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 2-án.

            a Tanács részéről

            az elnök

         D. REIZNIECE-OZOLA

      (1)  HL L 70., 2014.3.11., 1. o.

      MELLÉKLET
      A 224/2014/EU rendelet I. mellékletéből törölni kell az alábbi személyre vonatkozó bejegyzést:
      Levy YAKETE


title: A Bizottság 15/2012/EU végrehajtási rendelete ( 2012. január 10. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 162. alkalommal történő módosításáról

text:
               12.1.2012

               HU

               Az Európai Unió Hivatalos Lapja

               L 8/27

         A BIZOTTSÁG 15/2012/EU VÉGREHAJTÁSI RENDELETE
   (2012. január 10.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 162. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2011. december 28-án az Egyesült Nemzetek Biztonsági Tanácsának szankcióbizottsága úgy határozott, hogy hat szervezetet töröl az azon személyekre, csoportokra és szervezetekre vonatkozó listájáról, amelyekre a pénzeszközök és gazdasági erőforrások befagyasztása vonatkozik, miután megfontolta az e szervezetek által benyújtott, a listáról való törlésére vonatkozó kérelmet és az Egyesült Nemzetek Biztonsági Tanácsának 1904 (2009) sz. határozata alapján intézményesített ombudsman átfogó jelentését. 2011. december 30-án a szankcióbizottság továbbá úgy határozott, hogy egy természetes személyt töröl a listáról.

               (3)

               A 881/2002/EK rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 10-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  (1)

                  A „Jogi személyek, csoportok és szervezetek” részben a következő bejegyzéseket el kell hagyni:

                              „a)

                              Barakaat North America, Inc., 925, Washington Street, Dorchester, Massachussets, USA; 2019, Bank Street, Ottawa, Ontario, Canada.

                              b)

                              Barakat Computer Consulting (BCC), Mogadishu, Szomália.

                              c)

                              Barakat Consulting Group (BCG), Mogadishu, Szomália.

                              d)

                              Barakat Global Telephone Company, Mogadishu, Szomália; Dubai, EAE.

                              e)

                              Barakat Post Express (BPE), Mogadishu, Szomália.

                              f)

                              Barakat Refreshment Company, Mogadishu, Szomália; Dubai, EAE.”.

                  (2)

                  A „Természetes személyek” részben a következő bejegyzést el kell hagyni:
                  „Sajid Mohammed Badat (más néven: a) Abu Issa, b) Saajid Badat, c) Sajid Badat, d) Muhammed Badat, e) Sajid Muhammad Badat, f) Saajid Mohammad Badet, g) Muhammed Badet, h) Sajid Muhammad Badet, i) Sajid Mahomed Badat). Születési ideje: 1979.3.28. Születési helye: Gloucester, Egyesült Királyság. Állampolgársága: brit. Útlevelszáma: a) 703114075 (egyesült királyságbeli útlevél); b) 026725401 (egyesült királyságbeli útlevél, 2007.4.22-én lejárt); c) 0103211414 (egyesült királyságbeli útlevél). Egyéb információ: egyesült királyságbeli fogvatartási helyéről 2010 novemberében szabadult. A 2a. cikk (4) bekezdésének b) pontjában meghatározott megjelölés időpontja: 2005.12.15.”.